
DENUMIREA POSTULUI – AGENT DE PAZA

ATRIBUTIILE FUNCTIONALE ALE AGENTULUI DE PAZA
AGENTUL DE PAZA se subordoneaza sefului de tura. El reprezinta elementul de dispozitiv care executa serviciul conform consemnului general si particular.El este integrat intr-un sistem si actioneaza intr-o conceptie unitara, ce vizeaza asigurarea integritatii obiectivelor, transporturilor de valori sau bunuri, interventia la alarmare. Lui i se incredinteaza un post de care raspunde nemijlocit si/sau o misiune, avand urmatoarele obligatii :

· sa respecte cu strictete prevederile art. 48, cap. IV din Legea nr. 333/2003    ( consemnul general ) ;

· sa reprezinte cu demnitate, cu eleganta si fermitate societatea si interesele ei, precum si pe cele ale beneficiarilor ;

· sa se incadreze riguros in graficul, disciplina si ritmul programului de lucru si de pregatire care i-au fost stabilite, la specificul activitatii prestate si in colectivul de munca din care face parte ;

· sa manifeste consideratie, disponibilitate si in situatii limita, spirit de sacrificiu fata de colegii de munca, sa vegheze la intarirea unitatii si puritatii dispozitivului in care isi desfasoara activitatea ;

· sa nu admita compromisul si sa fie apt sa previna comiterea actului infractional ;

· sa cunoasca locurile si punctele vulnerabile din perimetrul obiectivului pentru a preveni producerea oricaror fapte de natura sa aduca prejudiciu unitatilor pazite ;

· sa pazeasca obiectivul, bunurile si valorile primite in paza si sa asigure integritatea acestora ;

· sa permita accesul in obiectiv numai in conformitate cu reglementarile legale si cu dispozitiile interne ; sa efectueze controlul la intrare si la iesirea din incinta unitatii a persoanelor, mijloacelor de transport, materialelor, documentelor si altor bunuri ;

· sa nu permita accesul in obiectivele pazite a persoanelor aflate in stare de ebrietate;

· sa opreasca si sa legitimeze persoanele despre care exista date sau indicii ca au savarsit infractiuni sau alte fapte ilicite in obiectivul pazit, pe cele care incalca normele interne stabilite prin regulamente proprii, iar in cazul infractiunilor flagrante, sa opreasca si sa predea politiei pe faptuitor, bunurile sau valorile care fac obiectul infractiunii sau altor fapte ilicite, luand masuri de conservarea si paza lor, intocmind totodata un proces verbal despre luarea acestor masuri ;

· sa incunostiinteze de indata conducerea unitatii si pe seful sau ierarhic despre producerea oricarui evenniment in timpul executarii serviciului si despre masurile luate ;

· in caz de avarii produse la instalatii, conducte sau rezervoare de apa, de combustibili ori substante chimice, la retelele electrice sau telefonice si in orice alte imprejurari care sunt de natura sa produca pagube, sa aduca de indata la cunostinta celor in drept asemenea evenimente si sa ia primele masuri imediat dupa constatare ;

· in caz de incendiu, sa ia masuri imediate de stingere a acestuia si de salvare a persoanelor, a bunurilor si valorilor, sa sesizeze pompierii si sa anunte conducerea unitatii si politia ;

· sa ia primele masuri pentru salvarea persoanelor, bunurilor si valorilor in caz de calamitati ;

· cu acordul conducerii societatii, sa sesizeze politia in legatura cu orice fapta de natura a prejudicia patrimoniul unitatii si sa dea concursul pentru indeplinirea misiunilor ce-i revin politiei si jandarmeriei pentru prinderea infractorilor ;

· sa pastreze secretul de stat si de serviciu, daca prin natura atributiilor are acces la asemenea informatii ;

· sa poarte uniforma si insemnele distinctive numai in timpul serviciului ;

· sa nu se prezinte la serviciu sub influienta bauturilor alcoolice si nici sa nu consume astfel de bauturi in timpul serviciului ;

· sa nu absenteze fara motive temeinice si fara sa anunte, in prealabil, conducerea societatii despre acesta ;

· sa execute intocmai dispozitiile sefilor ierarhici si sa fie respectuos in raporturile de serviciu ;

· sa execute in raport cu serviciul paza obiectivului, bunurile sau valorile pazite, orice alte sarcini care i-au fost incredintate potrivit planului de paza.

Interventia agentilor de paza, in timpul serviciului va fi de asa natura incat sa nu depaseasca limitele legitimei aparari sau a starii de necesitate, uzand si in acest scop de toate calitatile si cunostintele teoretice, fizice, psihice si tehnice pe care le poseda.

La actiuni in forta nu se va recurge dacat atunci cand toate celelalte metode si procedee nu au dat rezultate sau atunci cand se savarsesc prin surprindere si pot pune in pericol grav viata, integritatea sau securitatea acestora. 

Pe timpul executarii serviciului agentul de paza ii este interzis :

· sa incredinteze arma altei persoane ;

· sa intreprinda actiuni care nu au legatura cu indeplinirea indatoririlor de serviciu ;

· sa poarte discutii cu cetatenii in afara de cele impuse de natura serviciului ;

· sa doarma sau sa incredinteze paza postului unei alte persoane ;

· sa paraseasca postul inainte de ora stabilita prin consemn sau inainte de a fi schimbat, atunci cand serviciul de paza se executa pe mai multe schimburi.

A. Obligatiile agentilor de paza la intrarea si la iesirea din serviciu
Agentul de paza este obligat :

· sa se prezinte in timp util la obiectiv pentru a intra in serviciu, avand in vedere ca trebuie sa participe la instructajul tinut de catre seful de obiectiv sau de tura :

· sa se prezinte la serviciu odihnit pentru a fi capabil sa execute serviciul in mod corespunzator, fiindu-i interzis sa consume bauturi alcoolice, inainte ori in timpul serviciului ;

· sa aiba o igiena corporala corespunzatoare si sa se echipeze cu tinuta adecvata anotimpului, regulamentara, curata, ingrijita, prevazuta cu insemnele de serviciu ;

· sa aiba o infatisare care sa impuna respect persoanelor cu care vine in contact, in timpul executarii serviciului ;

· inainte de a intra in serviciu, personalul de paza trebuie sa participe la un instructaj cu care ocazie ia la cunostinta despre postul, rondul sau patrula in care va executa serviciul, care este situatia operativa din obiectivul pazit si din zona de responsabilitate si care sunt atributiile principale ce ii revin, in raport de acesta situatie ;

· sa ia la cunostinta despre numele, prenumele si semnalmentele persoanelor date in urmarire, eventual si fotografiile lor, caracteristicile bunurilor ce trebuie sa fie urmarite, ce evenimente sunt in curs de desfasurare, cele care au loc in zona de responsabilitate ;

· sa-si noteze in « CARNETUL POSTULUI » (rondului, patrulei) datele mai importante prezentate la instructaj. Aceste date sunt necesare a fi notate in special de agentul de paza care executa serviciul in rond si patrula;

· sa semneze in « BULETINUL POSTURILOR SI PATRULELOR », de luare la cunostinta a postului, a rondului, patrulei in care va executa serviciul ;

· sa ridice armamentul si munitia semnand in « REGISTRUL DE PREDARE – PRIMIRE A ARMAMENTULUI SI MUNITIEI » precum si bastonul de cauciuc, iar dupa caz, echipamentul de protectie si celelalte documente si materiale necesare executarii serviciului de paza ;

· in cazul in care postul, rondul, zona de patrulare sunt acoperite pe 2 sau 3 schimburi, agentul de paza care intra in serviciu in schimbul urmator, va lua in primire armamentul si munitia pe baza de proces – verbal de la cel care isi termina orele de serviciu, verificand starea acestora ;

· pe timpul executarii serviciului trebuie sa aiba asupra sa, un port-carnet, carnetul postului, rondului, patrulei, culegerea de acte normative, hartie de scris, indigou etc. ;

· sa aiba asupra sa ordinul de serviciu pentru cei cu drept de port-arma un timpul serviciului, legitimatia de serviciu, fluierul si lanterna ;

· sa se prezinte la locul de executare a inspectiei si de incarcare a armamentului;

· dupa inspectie si incarcarea armamentului, sa se prezinte in post, rond, patrula, in vederea executarii sarcinilor de serviciu ;

· la terminarea orelor de serviciu si cand este cazul, dupa predarea pe baza de proces – verbal a postului, rondului patrulei se prezinta la locul stabilit pentru a raporta sefului de obiectiv (tura) cele constatate in timpul serviciului si masurile luate ;

· sa curete si sa intretina armamentul si sa-l predea impreuna cu munitia sefului de tura, comandantului de grupa (daca acestea nu au fost predate schimbului urmator) ;

· sa predea bastonul de cauciuc, tomfa si, cand este cazul, echipamentul de protectie si celelalte materiale si documente primite pentru executarea serviciului de paza.

B. Primirea si predarea postului de paza, a rondului si intinerariul de patrulare
a. Luarea in primire a postului fix :

· se face pe baza de proces – verbal de la agentul de paza care a executat serviciul in schimbul anterior, sau de la reprezentantul obiectivului, in cazul in care schimbul anterior nu era acoperit cu paza :

· agentul de paza care intra in serviciu impreuna cu una din persoanele aratate mai inainte, verifica :

· existenta si functionarea aparaturii tehnice de paza si alarmare impotriva efractiei ;

· daca ferestrele imobilului sunt inchise ;

· daca grilajele de la usa (usile) sunt incuiate si sunt intacte ;daca intrarile sunt sigilate si      sigiliile sunt intacte ;

· daca peretii externi nu prezinta urme de spargere ;

· daca nu sunt uitate afara bunuri importante ;

· existenta bunurilor si materialelor date in dotare porturilor ;

· cu ocazia luarii in primire a postului fix, o importanta deosebita o va acorda agentul de paza si punctelor vulnerabile, existenta unor surse care ar putea produce incendii, explozii sau alte evenimente grave ;

-      pe parcursul luarii in primire a postului, agentul de paza se informeaza de la cel de la care preia postul asupra evenimentelor petrecute in post ori asupra celor in curs de desfasurare ;

-     verifica cand este cazul, situatia  persoanelor care raman in obiectiv in timpul serviciului si asupra activitatilor pe care acestea le desfasoara, daca aceste activitati au tangenta cu executarea in bune conditii a serviciului de paza ;

-     verifica modul in care este asigurata ordinea interioara si curatenia in postul fix. Daca constata nereguli, ele vor fi mentionate in procesul – verbal si se raporteaza sefului de tura.
b. Luarea in primire a postului mobil, rondului,itinerariului de patrulare pazit in schimburi

Cei doi agenti, cel care preda si cel care primeste serviciul, parcurg impreuna intregul teritoriu al zonei de responsabilitate, verificand fiecare obiectiv in parte, situat in acesta zona.

Agentul de paza care preda serviciul il informeaza pe cel ce ia in primire, despre evenimentele ce au loc pe teritoriul postului si modul lor de rezolvare.

Impreuna cei doi agenti de paza verifica si observa care este starea obiectivelor si modul lor de asigurare, sub aspectul securitatii impotriva efractiei, astfel :

-     daca ferestrele imobilelor sunt inchise, usile sunt incuiate si nu prezinta urme de fortare ;

· daca gratiile de la ferestre, vitrine, nu prezinta urme de fortare ;
· daca grilajele metalice de la usi sunt incuiate si nu prezinta urme de fortare, verificand pe fiecare in parte;

· daca in interiorul cladirilor, cand este cazul, functioneaza lumina de securitate;

· daca interiorul cladirilor, perimetrul obiectivului este iluminat corespunzator;

· daca zidurile si cand este cazul, acoperisul cladirilor, nu prezinta urme de fortare, spargere;

· daca nu sunt lasate in exterior, in special in cazul rondului, bunuri de valoare neasigurate impotriva furtului;

· daca pe vitrine sau usi, in special in cazul rondului, sunt afisate adresele patronilor;

· agentul de paza care intra in serviciu se informeaza despre evenimentele petrecute de la agentii de paza, paznicii din paza civila, politistii care executa serviciul in zonele invecinate si de la ofiterul de serviciu pe obiectiv;

· pe parcursul luarii in primire agentul de paza va acorda o atentie deosebita modului de asigurare a securitatii punctelor vulnerabile patrunderii in obiectiv, existentei si functionarii amenajarilor tehnice necesare  si a sistemelor de alarmare;

· in situatia in care se constata nereguli, agentii de paza vor lua masuri de remediere a lor pe loc, in caz contrar se raporteaza sefului de tura sau obiectiv;

· dupa luarea in primire a zonei si obiectivelor, agentul de paza care intra in serviciu verifica documentele, materialele, echipamentul de protectie din dotarea postului;

· dupa predarea si primirea serviciului se intocmeste un proces – verbal care este semnat de ambii agenti de paza. In procesul – verbal se trec si neregulile constatate si masurile luate.

Cu ocazia predarii postului fix, a postului mobil, a rondului si itinerarului de patrulare se respecta aceleasi reguli ca si la luarea lor in primire.  

C. Executarea serviciului de paza in post fix, mobil, rond itinerar de patrulare si la control acces
Paza cu agentii de paza se executa in perimetrul obiectivului, la punctele de acces si in locuri vulnerabile din interior prin posturi fixe si mobile.

In cazul mai multor obiective, grupate pe un teritoriu mai restrans, paza se executa in  sistem rond sau patrulare.

In sistem rond se poate executa serviciul de paza si in interiorul localitatilor urbane si rurale, iar patrula poate executa serviciul si in interiorul perimetrului obiectivului.

Agentii de paza executa serviciul in timpul stabilit, ziua sau noaptea, in posturi, ronduri sau patrule, pe unul, doua sau trei schimburi.

In timpul executarii serviciului, la intervale diferite, agentului de paza  i se acorda 15 minute, repaus pentru odihna, ori pentru a servi gustarea, in locuri mentionare in consemn.

Orele de repaus se inscriu in carnetul postului, rondului, patrulei, stabilindu-se pe timp de iarna, puncte, locuri unde agentul de paza sa intre pentru a se incalzi.

Pe timpul repausului agentul de paza este obligat sa raspunda la solicitarile cetatenilor si ale altor agenti de paza, politistilor, ori sa se prezinte la organul de control.

Pe timpul executarii serviciului agentul de paza se subordoneaza nemijlocit sefului de tura.

In executarea serviciului de paza, o importanta deosebita o reprezinta modul in care agentul de paza cunoaste teritoriul incredintat spre paza, populatia si salariatii etc.

Agentul de paza trebuie sa cunoasca limitele si specificul teritoriului, posturile vecine, specificul activitatii obiectivului (obiectivelor) ce le are de pazit.

Agentul de paza trebuie sa cunoasca locurile si punctele vulnerabile din punct de vedere a valorilor si bunurilor detinute si a patrunderii in obiectiv prin efractie, existenta si starea incuietorilor, existenta si functionarea amenajarilor tehnice de paza, a sistemului de alarmare impotriva efractiei, existenta, starea si amplasarea surselor care ar putea produce pericole, incendii, explozii, emana substante nocive, periculoase sau alte evenimente grave.

Agentul de paza trebuie sa cunoasca, in special, salariatii care lucreaza cu bunurile tentante sustragerii, pe cei ce au comis sustrageri marunte, cei care au tendinta consumului excesiv de alcool etc.

Agentul de paza din ronduri, patrule, de pe teritoriul localitatilor rurale si urbane trebuie sa cunoasca structura sociala a populatiei, obiceiurile, traditiile, starea de spirit, persoanele care au mai creat si pot crea si pot crea probleme pe linia executarii in bune conditiuni a serviciului de paza si pe cei de la care pot cere sprijin la nevoie.

a. Executarea serviciului de paza in post fix:

Agentul de paza care executa serviciul de paza in post fix desfasoara urmatoarele activitati:

· permite patrunderea persoanelor in obiectiv numai in conditiile prevazute de lege si de consemnul postului;

· asigura ordinea interioara, disciplina si linistea in postul sau;

· verifica documentele insotitoare ale obiectelor la introducerea sau scoaterea acestora din institutie;

· verifica, impreuna cu reprezentantii obiectivului, inainte de inchidere si deschidere, fiecare incapere, pentru a se asigura ca in interior nu sunt ramase persoane, obiecte sau instalatii defecte care ar produce incendii, explozii sau alte stari de pericol si de a se convinge de sigilarea vitrinelor, fisetelor sau a altor locuri inchise unde se pastreaza valori;

· vegheaza permanent, pazeste si apara postul incredintat folosind, dupa caz, orice procedeu de lupta;

· tine legatura cu ofiterul de serviciu, cu pompierul de serviciu din obiectiv, cu politistii si jandarmii care desfasoara activitati specifice in obiectivul respectiv cu care realizeaza si schimb de informatii.

Agentul de paza care executa temporar serviciul de paza in post fix la locul savarsirii unei infractiuni precum si in caz de accidente din care a rezultat moartea sau vatamarea corporala grava a unei persoane, desfasoara urmatoarele activitati:

· identifica victima si daca este necesar, ii acorda primul ajutor pe loc ori asigura transportarea de urgenta a acesteia la o unitate sanitara identificand si conducatorul auto care asigura transportul;

· asigura paza locului faptei pentru a preveni modificarea starii de fapt, din acest loc, conservand urmele, obiectele, mijloacele materiale de proba;

· solicita ajutorul altor agenti de paza, politiei;

· indeparteaza persoanele din campul infractiunii, locul accidentului si din apropierea acestuia;

· ia masuri pentru salvarea bunurilor si paza acestora;

· identifica faptuitorul aflat la locul faptei ori in imediata apropiere si ia masuri pentru oprirea sau prinderea lui;

· identifica persoanele care cunosc imprejurarile in care s-a savarsit fapta;

· raporteaza de indata prin orice mijloc, sefului sau nemijlocit si sefului echipei de cercetare, la sosirea acestora, evenimentul si masurile luate, executand in continuare activitatile ce-i revin in postul fix.

In cazul in care agentul de paza din post fix este sesizat, in orice mod, despre savarsirea unei infractiuni al carei autor a fost prins in flagrant, desfasoara urmatoarele activitati:

· opreste si legitimeaza persoana;

· efectueaza perchezitia corporala a infractorului;

· fara a parasi postul, raporteaza de indata, prin orice mijloc, sefului sau nemijlocit;

· odata cu predarea faptuitorului, raporteaza datele cunoscute, necesare intocmirii procesului – verbal.
b. Executarea serviciului de paza  in post mobil, rond, itinerarvde patrulare

Serviciul de paza se executa in general, prin deplasari, supravegheri, observari, opriri si pande.

· - deplasarea-

· agentul de paza nu trebuie sa se deplaseze pe teritoriul incredintat spre paza, intotdeauna prin acelasi loc, in acelasi timp, la aceeasi ora, intrucat acest mod de deplasare poate fi remarcat si studiat de catre infractori si folosit in favoarea lor;

· deplasarea din cand in cand trebuie sa fie intrerupta in scopul observarii, supravegherii, unor persoane, a punctelor vulnerabile;

· revenirea imediata prin locurile pe unde a mai trecut;

· schimbarea brusca a directiei de sens;

· pe timpul deplasarii sa se opreasca de mai multe ori, sa priveasca inapoi si imprejur pentru a observa daca nu sunt urmariti, ori persoane sau situatii ce prezinta suspiciuni.

· - panda-
                    Cand situatia impune si locul permite, se pot executa scurte pande. Panda este mijlocul cel mai bun pentru supravegherea unor persoane suspecte sau a unor actiuni dubioase precum si a locurilor unde s-ar putea petrece fapte daunatoare obiectivului pazit, ordinii publice etc
· la panda trebuie observat cat mai mult fara a fi vazut (simtit);

· punctele (ascunzisurile) din care urmeaza sa se execute panda vor fi stabilite (cunoscute) din timp:

· pandele trebuie executate cu rabdare si o atentie foarte concentrata;

· durata pandelor in timpul deplasarilor pe terioriul de competenta, depinde de scopul ce se urmareste si starea timpului.

· daca efectuarea de pande este prevazuta in consemnul particular, locurile, durata si scopurile constituie un secret;

· locul pandei trebuie sa fie ocupat si parasit de asa maniera incat agentul de paza sa nu fie vazut, deci se va face, pe cat posibil, cat mai discret. In acest loc agentul de paza nu va fuma, nu va produce zgomote, nu va aprinde (noaptea) lanterna.

Trecerea pe alei intunecoase, prin ganguri, gropi, spatii inguste dinspre cladiri sau printre bunuri stivuite,trebuie sa fie facuta cu multa precautie, eventual cu bastonul (tomfa) si cu arma pregatite pentru interventie.

Agentul de paza se va apara cu precautie, de persoanele cu comportari ciudate sau care au obiecte dubioase asupra lor.

Lanterna, noaptea, nu trebuie aprinsa prea des si trebuie tinuta lateral de catre agentul de paza si nu in fata, infractorii aruncand de regula, cu obiecte periculoase in directia luminii.

· - observarea si supravegherea –
· pe parcursul deplasarii agentul de paza observa si supravegheaza continuu daca geamurile de la ferestre si vitrine sunt intacte, daca gratiile, grilajele, incuietorile, nu prezinta urme de spargere;

· verifica starea tehnica si functionarea mijloacelor tehnice de paza, a sistemelor de alarmare impotriva efractiei, inlaturand pe loc neregulile constatate;

· in timpul serviciului, agentul de paza isi concentreaza atentia pentru a observa o portiune cat mai mare din rond, itinerar, post mobil, o cat mai mare a cladirilor, pentru a sesiza orice modificare survenita, intre timp, in modul de asigurare a securitatii obiectivelor, tot ce se petrece in teritoriu si are tangenta cu activitatea sa, pentru a putea interveni energic si rapid la nevoie;

· agentul de paza trebuie sa observe care este comportarea persoanelor ce transporta bagaje voluminoase si dubioase, inainte si dupa intalnirea cu agentul de paza;

· agentul de paza trebuie sa observe persoanele care escaladeaza garduri, terase, ferestre, balcoane, pe cei care arunca bunuri sau valori peste gardul imprejmuitor;

Agentul de paza trebuie sa auda si sa sesizeze zgomotele suspecte, strigatele si tipetele de ajutor, larma prin care se tulbura linistea publica gemetele persoanelor atacate, accidentate, bolnave, plansetul copiilor abandonati, rataciti, zgomotul produs de spargerea geamurilor, de fuga persoanei, de demararea in viteza a unei masini;

· in timpul serviciului agentul de paza trebuie sa se sesizeze de existenta mirosurilor suspecte, de fum, gaze, de alcool, de substante toxice, mirosuri care pot demasca un pericol iminent ori un eveniment petrecut deja;

Pe timpul executarii serviciului, agentul de paza prin mijloacele ce le are la dispozitie, tine legatura cu agentii care executa serviciul in zonele invecinate, cu politia si jndarmeria si cu seful de tura  cu ofiterul de serviciu, cu paznicii civili.

Agentul de paza acorda sau solicita ajutorul necesar, in caz de nevoie agentilor de paza, cadrelor de politie, jandarmilor, paznicilor civili.

Agentul de paza nu paraseste zona incredintata spre paza, decat in situatii cand sprijina agentii din posturile invecinate ori politia, in rezolvarea unor evenimente produse.

In timpul serviciului agentul raporteaza toate evenimentele petrecute sefului de tura si, in limita competentelor sale, va lua masuri de rezolvare a lor.

Am luat la cunostinta atributiile ce-mi revin ca AGENT DE PAZA. 

Numele si prenumele
Data………………………

